**ЗАДАНИЕ**

за предоставяне на социалната **„Център за настаняване от семеен тип за пълнолетни лица с психични разстройства“ с капацитет 15 места (ЦНСТЛПР) и „Център за настаняване от семеен тип за пълнолетни лица с психични разстройства-2“ с капацитет 10 места (ЦНСТЛПР-2),**  **с основна дейност: „Резидентна грижа“** с адрес: гр.Рила, ул.“Опълченска“ №45

„Резидентна грижа“ е дейност за осигуряване на място за настаняване на лица, диагностицирани с психични растройства и осигуряване на 24-часова грижа за посрещане на ежедневните потребности и потребностите от постоянни медицински грижи

Целевата група за предоставяне на социалната услуга са лица, диагностицирани с психични разстройства.

**Услугата функционира при спазване на следните принципи:**

* осигуряване на всички стандарти и критерии за предоставяне на качествена социална услуга на целевата група;
* осигуряване на интегрирани здравно-социални грижи;
* създаване на безопасни условия за живот, отчитащи специфичните характеристики и здравословни промени;
* индивидуализиране на подкрепата;
* зачитане правата на лицата, ползващи социалната услуга, и гарантиране на активното им участие при вземането на решения;
* взаимодействие между неправителствените организации, общината, държавните институции и др., с цел по-високо качество на предоставяните грижи и услуги.

**Основни задачи:**

Необходимо е специалистите, предоставящи услуги на лица в **„Център за настаняване от семеен тип за пълнолетни лица с психични разстройства“ с капацитет 15 места (ЦНСТЛПР) и „Център за настаняване от семеен тип за пълнолетни лица с психични разстройства-2“ с капацитет 10 места (ЦНСТЛПР-2),**  **с основна дейност: „Резидентна грижа“** да познават добре причините, довели ги до това състояние, както и проблемите и рисковите фактори в пряката работа с тях; да познават потребностите им, промените в здравословното им състояние, процеса на протичане на заболяването, специфичната им роля в обществото, както и правните възможности за гарантиране на правата им.

**В социалната услуга се извършват следните основни дейности:**

* Осигуряване на ежедневните потребности:
* Почистване  на спалните  и общите помещения;
* Подпомагане при извършване на личен тоалет;
* Осигуряване на рационално и диетично хранене, съобразено с личния избор; Осигуряване на съдействие за получаване на здравни грижи;
* Пране на дрехи, спално бельо и гладене;
* Възстановяване на трудови и социални умения и създаване на възможности за самостоятелен начин на живот;
* Спортно-оздравителни и рехабилитационни дейности;
* Организиране на свободното време на потребителите на социалната услуга;
* Организиране на културни  и спортни мероприятия;
* Осигурен  достъп до  информация - телевизия, вестници и списания, телефон, интернет, библиотека и др.;
* Осигурени възможности за лични контакти със семейството, приятели и други лица.